【宣告失敗】朗朗乾坤將移民返澳洲
2024年04月19日 14:15
東網電視
更多新聞短片
「朗朗乾坤」由亮相圈行出一刻好淡定。
希斯馬房旗下的「朗朗乾坤」在今年1月21日及2月18日出賽時連續兩次拒絕出閘,馬會需要牠進行連續5次試閘合格後,才准許馬匹再次上陣,不過今朝此駒又出事。
「朗朗乾坤」安排出試第2組快活谷閘,田泰安在亮相圈上馬時原本十分順利,但行出草地一刻突然縮腳唔肯行,阿田無可奈何地落馬,由儀仗馬拖行一段路也無乎,繼續唔肯走去閘口,最終被勒令退出。「朗朗乾坤」第2次考閘宣告失敗,意味著好大機會要返澳洲從過新生活。希斯其後都表示好無奈,因為「朗朗乾坤」喺雙魚河冇問題,但每當安排佢去從化、沙田、跑馬地,佢就開始拒絕出草地又或者入閘有問題,自己都無能為力,亦都感到可惜,因為此駒閘廂冇問題的話,會係一匹好高成就嘅競賽馬。
希斯另一焦點馬「禾道小子」已報名出戰4月28日主席短途獎,與「加州星球」對壘,此駒於今晨也有份參與試閘,在第3組由田泰安考驗,走位7 9 7,未有顯露真正實力,且看到正式上陣會否脫胎換骨。